open-index/open-wikipedia-markdown huggingface dataset:
Δημοκρατία της Μιρντίτα

Η **Δημοκρατία της Μιρντίτα** (αλβανικά: *Republika e Mirditës*) ήταν μια βραχύβια μη αναγνωριζόμενη δημοκρατία που ανακηρύχθηκε στη βόρεια Αλβανία από τον Μάρκα Γκιόνι και τους οπαδούς του. Υπήρχε από τις 17 Ιουλίου έως τις 20 Νοεμβρίου 1921. Ο Γκιόνι οδήγησε την Ρωμαιοκαθολική φυλή του, επονομαζόμενη Μιρντίτα, σε εξέγερση εναντίον της αλβανικής αντιβασιλείας και το κοινοβούλιο που δημιουργήθηκε μετά τον Α΄ Παγκόσμιο Πόλεμο. Το Βασίλειο των Σέρβων, Κροατών και Σλοβένων (αργότερα Γιουγκοσλαβία), και ο νέος Βασιλιάς Αλέξανδρος Καραγεώργεβιτς υποστήριξε τον Γκιόνι με βάση το συμφέρον του για την ύπαρξη μιας άλλης αυτονομιστικής περιοχής μέσα στην Αλβανία, και έτσι την αποδυνάμωση του νεοσύστατου αλβανικού κράτους και την όξυνση του θρησκευτικού ανταγωνισμού.

Ο Γκιόνι ανακήρυξε στο Πρίζρεν την ίδρυση της ανεξάρτητης *Δημοκρατίας της Μιρντίτα*. Ο Γκιόνι ήταν ο μόνος πρόεδρος της δημοκρατίας. Καθώς η δημοκρατία παραβίαζε την κυριαρχία του αλβανικού κράτους, αλβανικά κυβερνητικά στρατεύματα πολέμησαν και τελικά διέλυσαν το νεοσύστατο κράτος. Η υποτιθέμενη κυβέρνηση της δημοκρατίας διελύθη από την αλβανική κυβέρνηση, αν και δεν υπήρξαν πραγματικές διώξεις κατά των κύριων ηγετών. Ο Γκιόνι κατέφυγε στη Γιουγκοσλαβία, αλλά αργότερα επέστρεψε στην Αλβανία και παρέμεινε ενεργός στην πολιτική ζωή των υψιπέδων μέχρι το θάνατό του το 1925.

Κατηγορία:Πρώην κράτη της Ευρώπης
Κατηγορία:Πρώην κράτη των Βαλκανίων
Κατηγορία:Πρώην δημοκρατίες
Κατηγορία:Ιστορία της νεότερης Αλβανίας
Κατηγορία:Πρώην μη αναγνωρισμένα κράτη
Χάρι (ποταμός)

[thumb|Ο ποταμός Χάρι κοντά στο [Χεράτ.]]
Ο **ποταμός Χάρι** (νταρί: هری رود *Harī Rōd*) είναι ποταμός μήκους 1.100 χιλιομέτρων ο οποίος ρέει από τα όρη του κεντρικού Αφγανιστάν στο Τουρκμενιστάν, όπου σχηματίζει την όαση Τετζέντ και εξαφανίζεται στην έρημο Καρακούμ.

Στο Τουρκμενιστάν είναι γνωστός ως **ποταμός Τετζέν** και περνά πλησίον της ομώνυμης πόλης. Ο ποταμός ήταν γνωστός ως **Άριος** στους αρχαίους Έλληνες. Στα λατινικά ονομαζόταν **Τάριος**.

## Ρους
Ο ποταμός πηγάζει στην οροσειρά Μπάμπα, η οποία είναι τμήμα του συστήματος Χίντου Κους, και ακολουθεί σχετικά ευθεία πορεία προς τα δυτικά.

Περίπου 200 χιλιόμετρα ανάντη από το Χεράτ, ο Χάρι συμβάλει με τον ποταμό Τζαμ εκεί που βρίσκεται ο Μιναρές Τζαμ, ο δεύτερος υψηλότερος μιναρές στον κόσμο με ύψος 65 μέτρων.

Στο δυτικό Αφγανιστάν ο ποταμός Χάρι ρέει νότια του Χεράτ. Η κοιλάδα γύρω από το Χεράτ είναι διαχρονικά γνωστή για την ευφορία της και την πυκνή βλάστησή της. Μετά το Χεράτ, ο ποταμός στρίβει βορειοδυτικά, σχηματίζοντας τη μεθόριο μεταξύ Αφγανιστάν και Ιράν. Ακόμη βορειότερα σχηματίζει το νοτιοανατολικό τμήμα της μεθορίου Ιράν και Τουρκμενιστάν. Το Φράγμα Φιλίας Ιράν-Τουρκμενιστάν βρίσκεται στον ποταμό.

Το Φράγμα Φιλίας Αφγανιστάν-Ινδίας (Φράγμα Σαλμά) είναι υδροηλεκτρικό και αρδευτικό φράγμα επί του ποταμού Χάρι στην επαρχία Τσίστι Σαρίφ της περιφέρειας του Χεράτ στο δυτικό Αφγανιστάν.

Το 2000, ο ποταμός στέρεψε λόγω 10μηνης ξηρασίας.

## Αρχαίες αναφορές
Στη Ριγκβέντα λέγεται πως ο ποταμός Χάρι αναφέρεται ως ποταμός Σαράγιου. Ο ποταμός Χάρι αναφέρεται επίσης στην Αβέστα. Τις πρώτες δεκαετίες παρουσίας του Βουδισμού υπήρχε σκαλιστό βουδιστικό μοναστήρι στον ποταμό Χάρι. Τα τεχνητά σπήλαια φανέρωσαν πτυχές της καθημερινότητας των Βουδιστών μοναχών.

## Παραπομπές


## Εξωτερικοί σύνδεσμοι
*Πανεπιστήμιο του Τέξας: Χάρτης με την πορεία του ποταμού (ως 'Hariru').

Κατηγορία:Ποταμοί του Αφγανιστάν
Κατηγορία:Ποταμοί του Τουρκμενιστάν
Σημαία της Καλκούτας

μικρογραφία|220x220εσ|Σημαία της Καλκούτας
Η **Σημαία της Καλκούτας** ήταν μια από τις πρώτες ανεπίσημες σημαίες της Ινδίας. Σχεδιάστηκε από τους Σατσίντρα Πρασάντ Μπόσε και Χεμτσάντρα Κανούνγκο και αποκαλύφθηκε στις 7 Αυγούστου 1906 στη πλατεία Πάρσι Μπαγκάν (πάρκο Γκρις) της Καλκούτας.

Η σημαία είχε τρεις οριζόντιες λωρίδες ίσου πλάτους με το πορτοκαλί στη κορυφή, το κίτρινο στο κέντρο και το πράσινο στο κάτω μέρος. Είχε οκτώ μισάνοιχτα άνθη λωτού στην κορυφή που αντιπροσώπευαν τις οκτώ επαρχίες της Ινδίας και μια εικόνα του ήλιου και του μισοφέγγαρου στην κάτω λωρίδα. Η φράση वन्दे मातरम् (Βάντε Ματαράμ, σημαίνει "αποτίω φόρο τιμής στη μητέρα") ήταν χαραγμένη στο κέντρο στα Σανσκριτικά.

## Δείτε επίσης

* Σημαία της Ινδίας
Κατηγορία:Σημαίες της Ινδίας
Πλατεία Ουρουγουάης

Η **Πλατεία Ουρουγουάης** είναι μικρού μεγέθους πλατεία στη συνοικία Χίλτον στην Αθήνα, ακριβώς πίσω από το ομώνυμο ξενοδοχείο, επί της συμβολής των οδών Χατζηγιάννη Μέξη και Μιχαλακοπούλου. Στην πλατεία βρίσκονται δύο παγκάκια κι ένα πλακόστρωτο που περιβάλλεται από γκαζόν, καθώς και ο ορειχάλκινος ανδριάντας του Χοσέ Χερβάσιο Αρτίγας, του στρατηγού ο οποίος θεωρείται πατέρας της ανεξαρτησίας της Ουρουγουάης. Η κατασκευή του αγάλματος ολοκληρώθηκε το 1950, η ανέγερσή του όμως έγινε μόλις το 2000, αφού δόθηκε ως δώρο στον δήμο Αθηναίων από το Υπουργείο Παιδείας και Πολιτισμού της Ουρουγουάης. 

## Παραπομπές


Ουρουγουάης
V-2

thumb|250px|Ρέπλικα πυραύλου V-2
Ο **V-2** (γερμανικά: *Vergeltungswaffe 2*, «όπλο αντιποίνων 2»), με τεχνικό όνομα **Aggregat 4** (A4), ήταν ο πρώτος μεγάλου βεληνεκούς καθοδηγούμενος βαλλιστικός πύραυλος. Ο πύραυλος, τροφοδοτούμενος από μηχανή υγρού καυσίμου, αναπτύχθηκε κατά τη διάρκεια του Β' Παγκοσμίου Πολέμου από τη Ναζιστική Γερμανία ως όπλο αντιποίνων, σχεδιασμένο για επίθεση εναντίον των συμμαχικών πόλεων ως αντίποινα για τον συμμαχικό βομβαρδισμό γερμανικών πόλεων. Ένας πύραυλος V-2 έγινε το πρώτο τεχνητό αντικείμενο το οποίο έφτασε στο διάστημα, περνώντας τη γραμμή Κάρμαν κατά την κατακόρυφη εκτόξευση του MW 18014 τις 20 Ιουνίου 1944.

Η έρευνα για τις στρατιωτικές χρήσεις ενός μεγάλου βεληνεκούς πυραύλου άρχισαν όταν οι μελέτες του Βέρνερ φον Μπράουν προσέλκυσαν την προσοχή του Γερμανικού στρατού. Η κατασκευή μίας σειράς πρωτοτύπων κορυφώθηκε με το Α-4, το οποίο χρησιμοποιήθηκε στον πόλεμο ως V-2. Αρχίζοντας από τον Σεπτέμβριο του 1944, πάνω από 3.000 V-2 εκτοξεύθηκαν από τη Βέρμαχτ εναντίον συμμαχικών στόχων, αρχικά το Λονδίνο και έπειτα η Αμβέρσα και η Λιέγη. Σύμφωνα με ντοκιμαντέρ του BBC του 2011, οι επιθέσεις με V-2 οδήγησαν στο θάνατο περίπου 9.000 πολιτών και στρατιωτικών και περίπου άλλοι 12.000 φυλακισμένοι σε στρατόπεδα συγκέντρωσης και εργάτες πέθαναν κατά την καταναγκαστική εργασία για την παραγωγή των όπλων.

Καθώς η Ναζιστική Γερμανία κατέρρευσε, ομάδες από τις συμμαχικές δυνάμεις - τις Ηνωμένες Πολιτείες, το Ηνωμένο Βασίλειο και τη Σοβιετική Ένωση - αγωνίζονταν να καταλάβουν πρώτες καίριες γερμανικές θέσεις κατασκευής. Ο Βέρνερ φον Μπράουν και πάνω από 100 μέλη του προγράμματος V-2 παραδόθηκαν στους Αμερικανούς. Τελικά, η αρχική ομάδα του V-2 κατέληξε να εργάζεται στο Ρέντστοουν. Οι ΗΠΑ συνέλεξαν αρκετό υλικό ώστε να φτιάξουν περίπου 80 πυραύλους. Οι Σοβιετικοί κατέλαβαν τα εργοστάσια παραγωγής μετά τον πόλεμο, ξανάρχισαν την παραγωγή των V-2 και την μετέφεραν στη Σοβιετική Ένωση.

## Παραπομπές


Κατηγορία:Πύραυλοι
Κατηγορία:Οπλικά συστήματα του Β' Παγκοσμίου Πολέμου
Γλώσσα Αέρ

Η **γλώσσα Αέρ** (ISO 639-3: *aeq*, Ethnologue: *aeq*, Glottolog: *aerr1238*) είναι γλώσσα Γκουτζαράτι η οποία ομιλείται στην επαρχία Σινδ του νοτιοανατολικού Πακιστάν, και για την γραφή της χρησιμοποιείται το αραβικό αλφάβητο. Χρησιμοποιείται από μόλις 100 ομιλητές σύμφωνα με την απογραφή του 1998, και απειλείται με εξαφάνιση. Η κοντινότερη γλώσσα προς αυτή θεωρείται η Κόλι.

## Παραπομπές


## Εξωτερικοί σύνδεσμοι
* 
* 

Α
Α
Ρανγκπούρ (αποσαφήνιση)

Ο όρος **Ρανγκπούρ** μπορεί να αναφέρεται σε:
* Ρανγκπούρ, πόλη του Μπανγκλαντές
* Επαρχία Ρανγκπούρ, επαρχία του Μπανγκλαντές
* Διαίρεση Ρανγκπούρ, διαίρεση του Μπανγκλαντές
Ρωσικό Πρωτάθλημα Στίβου 1908

Το **Ρωσικό Πρωτάθλημα Στίβου 1908** (ρωσικά: *Чемпионат России по лёгкой атлетике 1908*) ήταν η 1η διοργάνωση του Ρωσικoύ Πρωταθλήματος Στίβου, που διεξήχθη από τον σύλλογο Σπορτ Αγίας Πετρούπολης (ru) («Спорт») προς τιμήν της 20ης επετείου του. Η διοργάνωση πραγματοποιήθηκε στη νήσο Κρεστόφσκι  στην Αγία Πετρούπολη μεταξύ 14 και 15 Ιουνίου του 1908.

Στο πρώτο Ρωσικό Πρωτάθλημα Στίβου διεξήχθησαν 10 αγωνίσματα ανδρών και έλαβαν μέρος 45 αθλητές από 6 συλλόγους. Συμμετείχαν οι σύλλογοι Σπορτ Αγίας Πετρούπολης (Спорт Санкт-Петербург), ΡΝΟΛΣ Αγίας Πετρούπολης (РНОЛС Санкт-Петербург), Τάρμο Αγίας Πετρούπολης (Тармо Санкт-Петербург), Νάρβσκι Αγίας Πετρούπολης (Нарвский кружок спортсменов Санкт-Петербург), ο αγγλικός ποδοσφαιρικός σύλλογος Νέβα Αγίας Πετρούπολης (Нева Санкт-Петербург) και η Ουνιόν Ρίγας (Унион Рига). Στο πρωτάθλημα είχαν δικαίωμα συμμετοχής και ξένοι υπήκοοι που ζούσαν στη Ρωσία για τουλάχιστον ένα χρόνο.

Οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Οι συμμετέχοντες του πρωταθλήματος κατέρριψαν 5 Εθνικά ρεκόρ από τα οποία τα τρία ήταν του Νικολάι Νεκλεπάγιεφ.

Στον πίνακα των μεταλλίων την πρώτη θέση κατέκτησε η Σπορτ Αγίας Πετρούπολης με 6 χρυσά μετάλλια και 16 συνολικά. Η Ουνιόν Ρίγας κέρδισε το δεύτερο μεγαλύτερο αριθμό χρυσών μεταλλίων (4) και 8 μετάλλια συνολικά. Την τρίτη θέση κατέκτησε η Τάρμο Αγίας Πετρούπολης με 3 μετάλλια συνολικά.

## Αποτελέσματα
1908 | 1909 | 1910

## Πίνακας μεταλλίων

## Βιβλιογραφία
* *Селезнёв В., Хинчук-Михайлова Г.* В начале века. Год 1908-й // Лёгкая атлетика. — 1991. — № 1 (428). — С. 20—21.

Κατηγορία:Ρωσικά Πρωταθλήματα Στίβου
Κατηγορία:Στίβος το 1908
Κατηγορία:Αγία Πετρούπολη
Πλατεία Μεταξουργείου

Η **Πλατεία Μεταξουργείου** είναι πλατεία στην Αθήνα και η ιστορικότερη της ομώνυμης συνοικίας. Βρίσκεται στη συμβολή των οδών Λένορμαν και Αχιλλέως, περίπου στο κέντρο της συνοικίας. Είναι σημαντικό να σημειωθεί για όσους δεν είναι εξοικειωμένοι με την πόλη των Αθηνών ότι η πλατεία Μεταξουργείου δεν πρέπει να συγχέεται με την πλατεία Καραϊσκάκη, την μεγαλύτερη και πιο γνωστή της περιοχής όπου βρίσκεται και ο σταθμός του μετρό. Η πλατεία έμεινε γνωστή με αυτό το όνομα από ένα εργοστάσιο κατασκευής μεταξωτών υφασμάτων που ιδρύθηκε εκεί το 1835, το οποίο με πάροδο του χρόνου έμεινε για όλη την ευρύτερη περιοχή. Το εργοστάσιο εγκαταστάθηκε στο ημιτελές μέγαρο του πρίγκιπα Γεωργίου Καντακουζηνού, που υπάρχει ακόμα και σήμερα στις οδούς Μ. Αλεξάνδρου, Μυλλέρου και Γιατράκου. Από τη πλατεία Μεταξουργείου ξεκινούσαν και οι αποκριάτικες ατραξιόν της παλιάς πόλης των Αθηνών, όπως το *[[γαϊτανάκι]]*.  Κάποτε η πλατεία ήταν διπλάσια σε έκταση από τη σημερινή. Όμως η διαπλάτυνση της οδού Αχιλλέως, που ήταν ένας μικρός στενός δρόμος, με σκοπό να επικοινωνήσει η Αθήνα με την Εθνική Οδό Αθηνών – Κορίνθου, είχε ως αποτέλεσμα η μισή περίπου πλατεία να εξαφανιστεί. 

Η πλατεία είναι γνωστή για την μαρμάρινη κρήνη της, η οποία φιλοτεχνήθηκε από άγνωστο καλλιτέχνη το 1853 έχοντας ως πρότυπο το μνημείο του Λυσικράτη. Αποτελείται από κυκλικό θόλο με περιστύλιο ιωνικού ρυθμού που εδράζεται πάνω σε οκτάπλευρο βάθρο. Η κρήνη τοποθετήθηκε αρχικά επί δημαρχίας Ιωάννη Κόνιαρη (1853-1854) στην Πλατεία Δημοπρατηρίου (μεταξύ των οδών Μητροπόλεως – Αιόλου και Κηρυκείου) στην αριστερή πλευρά προς της οδού Αιόλου και δίπλα στην οικία του στρατηγού Κίτσου Τζαβέλα. Λόγω της έντονης κίνησης και συνωστισμού που υπήρχε εκεί η κρήνη μεταφέρθηκε στη σημερινή της τοποθεσία το 1925. Για πολλά χρόνια η κρήνη ήταν το μέρος απ' όπου προμηθεύονταν νερό οι κάτοικοι της περιοχής ενώ λόγω της δροσιάς που έφερνε, γύρω της ήταν συγκεντρωμένοι σε τραπέζια οι θαμώνες των καφενείων της πλατείας, όπως αυτοί του παραδοσιακού καφενείου του Μοριά. Έτσι η πλατεία ήταν κατά συνέπεια και ο χώρος συνάθροισης των κατοίκων του Μεταξουργείου. Η υποβάθμιση της περιοχής και η εξέλιξη του συστήματος ύδρευσης οδήγησαν τη κρήνη σε αχρηστία τις τελευταίες δεκαετίες του 20ού αιώνα, το οποίο είχε ως αποτέλεσμα και η ίδια η πλατεία να ερημωθεί. Μετά τις εργασίες αναμόρφωσης της πλατείας Μεταξουργείου το 1997, η κρήνη συντηρήθηκε και προστέθηκε γύρω της μια κυκλική μαρμάρινη λεκάνη, μετατρέποντάς την έτσι σε σιντριβάνι. 

## Βιβλιογραφία
* Κ. Χατζιώτη, Γειτονιές της παλιάς Αθήνα – Το Μεταξουργείο, Αθήνα: 2000, Πολιτισμικός Οργανισμός Δήμου Αθηναίων
* Ζ. Αντωνοπούλου, Τα γλυπτά της Αθήνας: Υπαίθρια Γλυπτική 1834 – 2004, Αθήνα: 2003, Εκδόσεις Ποταμός,
* Μ. Βουγιούκα – Β. Μεγαρίδη, Οδωνυμίκα – Η Σημασία των ονομάτων των οδών της Αθήνα, Αθήνα: 1993, Πνευματικό Κέντρο Δήμου Αθηναίων 

## Πηγές


Μεταξουργειου
Σφαγή στο Χερμπάρι (2018)

Στις 1 Νοεμβρίου 2018, ύποπτοι μαχητές του ΕΑΜΑ έσφαξαν 5 Βεγγαλέζους Ινδουιστές στις όχθες του Βραχμαπούτρα κοντά στο χωριό Χερμπάρι της επαρχίας Τινσούκια του Άσαμ. Ο επικεφαλής Υπουργός Σαρμπανάντα Σονοουάλ καταδίκασε τις δολοφονίες. Ο Μαμάτα Μπανερτζί, Επικεφαλής Υπουργός της Δυτικής Βεγγάλης, επίσης καταδίκασε τις δολοφονίες. Ο βουλευτής Σουσμίτα Ντεβ από το Σιλτσάρ επίσης καταδίκασε τις δολοφονίες.

## Φόντο
Στις 13 Οκτωβρίου, μέλη του ΕΑΜΑ πυροδότησαν μια βόμβα χαμηλής έντασης στο Γκουουαχάτι για να προειδοποιήσει τις Βεγγαλικές Ινδουιστικές οργανώσεις που διαμαρτύρονταν. Ισχυρίστηκαν ότι οι Βεγγαλικές Ινδουιστικές οργανώσεις εργάζονταν κατά των συμφερόντων των αυτοχθόνων Ασσαμέζων και συνωμοτούσαν εναντίον του Άσαμ.

## Δολοφονίες
Το βράδυ της 1ης Νοεμβρίου 2018, έξι ή επτά Βεγγαλέζοι Ινδουιστές νέοι χαλάρωναν σε ένα κατάστημα και έπαιζαν λούντο στο Χερμπάρι. Περίπου στις 20:30 ώρα Ινδίας πέντε ή έξι αγνώστου ταυτότητας ένοπλοι έφτασαν στο σημείο και προς τους νέους. Μεταφέρθηκαν στις όχθες του ποταμού Βραχμαπούτρα, περίπου έξι χιλιόμετρα από τη γέφυρα Ντόλα-Σαντίγια. Οι δράστες ανάγκασαν τους νέους να καθίσουν σε μια γραμμή. Γύρω στις 20:55 ώρα Ινδίας οι ένοπλοι άνοιξαν πυρ εναντίων των νέων. Πέντε από τους επτά πέθαναν επί τόπου. Οι δύο βαριά τραυματισμένοι επιζώντες μεταφέρθηκαν εσπευσμένα στο νοσοκομείο.

## Παραπομπές

Κατηγορία:Ιστορία του Άσαμ (1947-σήμερα)
Αμπντελμαλίκ Λαχουλού

Ο **Αμπντελμαλίκ Λαχούλου** (γενν. 7 Μαΐου 1992) είναι Αλγερινός αθλητής του στίβου που εξειδικεύεται στα 400 μέτρα με εμπόδια.

Συμμετείχε στους Ολυμπιακούς Αγώνες 2016, όπου τερμάτισε 13ος στους ημιτελικούς. Στο Παγκόσμιο Πρωτάθλημα Στίβου 2017 ήταν 10ος στους ημιτελικούς. Ήταν 4ος στα 400 μέτρα εμπόδια στους Μεσογειακούς Αγώνες 2018, ενώ ήταν πρώτος στο Αφρικανικό Πρωτάθλημα Στίβου 2018, με επίδοση 48.47 και νέο εθνικό ρεκόρ.

## Πηγές
* Ο Αμπντελμαλίκ Λαχούλου στην IAAF.

Κατηγορία:Αλγερινοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Νικολάι Νεκλεπάγιεφ

Ο **Νικολάι Νεκλεπάγιεφ** (ρωσικά: Николай Неклепаев) ήταν Ρώσος αθλητής του στίβου ο οποίος ειδικευόταν στις ρίψεις.

Γεννήθηκε το 1888 στο Βίμποργκ της Περιφέρειας Λένινγκραντ και ήταν αθλητής στίβου της Σπορτ Αγίας Πετρούπολης. Το 1908 συμμετείχε στο Πρώτο Ρωσικό Πρωτάθλημα Στίβου που διεξήχθη στην Αγία Πετρούπολη, κερδίζοντας το χρυσό μετάλλιο στη σφαιροβολία (11.01 μ.), στη δισκοβολία (33.92 μ.) και στον ακοντισμό (45.05 μ.). Οι επιδόσεις αυτές αποτέλεσαν Εθνικά ρεκόρ και καταγράφηκαν ως τα πρώτα ρεκόρ πρωταθλήματος.

Στο Πρωτάθλημα του 1909 στην Αγία Πετρούπολη, κατέκτησε τρία χρυσά μετάλλια στη σφαιροβολία (10.83 μ.), στη δισκοβολία (32.17 μ.) και στον ακοντισμό (45.62 μ.). Στον ακοντισμό κατέρριψε για δεύτερη φορά το Εθνικό ρεκόρ και το ρεκόρ πρωταθλήματος.

Το 1911 στο εθνικό πρωτάθλημα που πραγματοποιήθηκε για τρίτη φορά στην Αγία Πετρούπολη, κέρδισε δύο χρυσά μετάλλια στη σφαιροβολία (11.02 μ.) και στον ακοντισμό (43.82 μ.), και ένα αργυρό μετάλλιο στη δισκοβολία (32.22 μ.).

Το 1912 εκπροσώπησε τη Ρωσία στους Ολυμπιακούς Αγώνες που διοργανώθηκαν στη Στοκχόλμη της Σουηδίας.  Αγωνίστηκε στη δισκοβολία και στον ακοντισμό τερματίζοντας στην 35η και 17η θέση, με επίδοση 32.59 μ. και 44.98 μ. αντίστοιχα. Το ίδιο έτος, στο Ρωσικό Πρωτάθλημα της Μόσχας, κατέκτησε χρυσό μετάλλιο στη δισκοβολία (33.38 μ.) και αργυρό μετάλλιο στον ακοντισμό (44.45 μ.).

Στην Αγία Πετρούπολη στο 6ο εθνικό πρωτάθλημα, τερμάτισε πρώτος στη δισκοβολία (35.85 μ.) και στον ακοντισμό (48.62 μ.) πραγματοποιώντας ρεκόρ πρωταθλήματος και εθνικό ρεκόρ στη δισκοβολία.

Το 1914 στη Ρίγα, κατέκτησε το αργυρό μετάλλιο στον ακοντισμό με επίδοση 51.15 μ..

## Επιτεύγματα
### Εθνικές διοργανώσεις

### Διεθνείς διοργανώσεις

## Βιβλιογραφία
* *Селезнёв В., Хинчук-Михайлова Г.* В начале века. Год 1908-й // Лёгкая атлетика. — 1991. — № 1 (428). — С. 20—21.
* *Селезнёв В., Хинчук-Михайлова Г.* В начале века. Год 1909-й // Лёгкая атлетика. — 1991. — № 2 (429). — С. 16—17.
* *Селезнёв В., Хинчук-Михайлова Г.* В начале века. Год 1911-й // Лёгкая атлетика. — 1991. — № 4 (431). — С. 18—19.
* *Селезнёв В., Хинчук-Михайлова Г.* В начале века. Год 1912-й // Лёгкая атлетика. — 1991. — № 5 (432). — С. 27—29.
* *Селезнёв В., Хинчук-Михайлова Г.* В начале века. На переломе: Год 1913-й // Лёгкая атлетика. — 1991. — № 7 (434). — С. 29—30, 38—39.
* *Хинчук-Михайлова Г., Селезнёв В.* В начале века. Последний мирный сезон: Год 1914-й // Лёгкая атлетика. — 1991. — № 9 (436). — С. 22—24.

## Εξωτερικοί σύνδεσμοι
*Νικολάι Νεκλεπάγιεφ *sports-reference.com*, Ανακτήθηκε 2 Νοεμβρίου 2018

Νεκλεπάγιεφ Νικολάι
Χοσέ Ρεϊνάλντο Μπενκόσμε ντε Λεόν

Ο **Χοσέ Ρεϊνάλντο Μπενκόσμε ντε Λεόν** (16 Μαΐου 1992) είναι Ιταλός αθλητής του στίβου που εξειδικεύεται στα 400 μέτρα με εμπόδια ανδρών. 

## Βιογραφία
Γεννήθηκε στην Κονσεπσιόν δε Λα Βέγα στη Δομινικανή Δημοκρατία. Ήρθε ως μετανάστης στην Ιταλία τον Ιανουάριο του 2009.

## Επιτεύγματα

## Παραπομπές


Μπενκόσμε ντε Λεόν Χοσέ Ρεϊνάλντο
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Ιταλικού Πρωταθλήματος Στίβου
Πραξίας ο Αθηναίος

Ο **Πραξίας ο Αθηναίος** ήταν αρχαίος Έλληνας γλύπτης, που άκμασε κατά τον 4ο αιώνα π.Χ.. Ως έργα του Πραξία αναφέρονται από τον Παυσανία (x. 19, 4) τα γλυπτά του Απόλλωνα και της Αρτέμιδος στο αέτωμα του νέου Ναού του Απόλλωνα στους Δελφούς (339-330&nbsp;π.Χ.). Πιθανώς να απεβίωσε πρόωρα, διότι αναφέρεται ότι τα έργα του αυτά ολοκλήρωσε ο Ανδροσθένης, με τον οποίο είχαν αναλάβει από κοινού τη φιλοτέχνηση του παραπάνω αετώματος. Δεν έχουν ανευρεθεί θραύσματα από το αέτωμα αυτό και σύμφωνα με μία άποψη μεταφέρθηκε «εν σώματι» στη Ρώμη από τους Ρωμαίους κατακτητές.

Ο Πραξίας ήταν μαθητής του επίσης Αθηναίου γλύπτη Καλάμιδος.

## Πηγές
* *Παγκόσμιο Εγκυκλοπαιδικό Λεξικό* «Χάρη Πάτση», τόμος Δεύτερος, σελ. 871

Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Κατηγορία:Αρχαίοι Αθηναίοι
Βικτόρ Λαλού

Ο **Βικτόρ Αλεξάντρ Φρεντερίκ Λαλού** (*Victor Alexandre Frederic Laloux*, 15 Νοεμβρίου 1850 – 13 Ιουλίου 1937)  ήταν Γάλλος αρχιτέκτονας.

## Βιογραφικά στοιχεία
[right|255px|thumb|Το εσωτερικό του σημερινού [Μουσείο Ορσέ|Μουσείου Ορσέ]]
Ο Βικτόρ Λαλού γεννήθηκε στην Τουρ και σπούδασε στην École des Beaux-Arts των Παρισίων, και συγκεκριμένα στο ατελιέ του Λουί-Ζυλ Αντρέ. Οι σπουδές του διακόπηκαν από τον Γαλλοπρωσικό Πόλεμο, ωστόσο κέρδισε την υποτροφία «Βραβείο της Ρώμης» το 1878, οπότε πέρασε την τριετία 1879 έως 1882 στη Βίλα Μέντιτσι, στη Ρώμη.

Επιστρέφοντας στη Γαλλία, ο Λαλού ανελίχθηκε γρήγορα μέσα από το καλλιτεχνικό σύστημα, υπηρετώντας ως μέλος πολλών κριτικών επιτροπών, εταιρειών και ιδρυμάτων. Στην τέχνη του, ανέλαβε μείζονες παραγγελίες, στις οποίες ειδικεύθηκε σε ένα νεοκλασικό στιλ με πολύ πλούσια επιφανειακή διακόσμηση. Διορίσθηκε καθηγητής της École des Beaux-Arts και συνεργάσθηκε με γλύπτες και τοιχογράφους τελείως ενταγμένους στην παράδοση και το ιδιαίτερο ύφος που αναπτύχθηκε στη Σχολή, αλλά το επεξέτεινε, εφαρμόζοντάς το για πρώτη φορά σε πλαίσια από χυτοσίδηρο. Οι μεταλλικοί σκελετοί επέτρεψαν την αύξηση του ύψους των εσωτερικών χώρων, πιο γενναιόδωρα παράθυρα και γυάλινες οροφές, με κυρίοτερο παράδειγμα τον θόλο του σιδηροδρομικού σταθμού Γκαρ ντ' Ορσέ, που είναι το σημερινό Μουσείο Ορσέ.

Ο Λαλού τιμήθηκε με το Χρυσό Μετάλλιο του AIA το 1922 και με το Χρυσό Μετάλλιο του RIBA το 1929. Το 1932 εκλέχθηκε επίτιμο αντεπιστέλλον μέλος της Εθνικής Ακαδημίας Design της Νέας Υόρκης. Ο Βικτόρ Λαλού πέθανε στο Παρίσι, σε ηλικία 86 ετών.

## Το έργο του
right|255px|thumb|Ο σιδηροδρομικός σταθμός της Τουρ
Μεταξύ των αξιοσημείωτων έργων του Λαλού συγκαταλέγονται και τα παρακάτω:
 
* Η νεοβυζαντινού ρυθμού Βασιλική του Αγίου Μαρτίνου στην Τουρ, 1886-1924 – ένα έργο με κάποιο πολιτικό απόηχο, καθώς κτίσθηκε προς αντικατάσταση της παλαιάς βασιλικής που καταστράφηκε κατά τη Γαλλική Επανάσταση.
* Ο Σιδηροδρομικός σταθμός της Τουρ, 1896-1898, με 4 αλληγορικά πέτρινα γλυπτά πόλεων από τους γλύπτες Ζαν Αντουάν Ινζαλμπέρ και Jean-Baptiste Hugues
* Ο Σιδηροδρομικός σταθμός Ορσέ των Παρισίων, το σημερινό Μουσείο Ορσέ, 1900
* Το «Οτέλ ντε Βίλ» στο Ρουμπαί, 1903, με αρχιτεκτονική γλυπτική του Αλφόνς-Αμεντέ Κορντονιέ
* Το «Οτέλ ντε Βίλ» στην Τουρ, 1904, επίσης με γλυπτική του Κορντονιέ
* Η ολοκλήρωση των κεντρικών της *[[Crédit Lyonnais]]* στο Παρίσι, 1913
* Η Πρεσβεία των Ηνωμένων Πολιτειών στο Παρίσι, από κοινού με τον φοιτητή του, Αμερικανό αρχιτέκτονα Γουίλιαμ Ντελάνο (William A. Delano), 1931
* Το Palais du Hanovre στο Παρίσι, από κοινού με τον φοιτητή του Σαρλ Λεμαρεσκιέ (Charles Lemaresquier), 1932

Επιπλέον, ο Λαλού ανέλαβε την επιμέλεια της αναστηλώσεως του Ναού του Ολυμπίου Διός στην Αθήνα το 1885.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 16, σελ. 612

## Εξωτερικοί σύνδεσμοι
* Έργα από ή για τον Victor Laloux  σε βιβλιοθήκες (κατάλογος WorldCat)
* Βιογραφία online

Κατηγορία:Γάλλοι αρχιτέκτονες
Κατηγορία:Αρχιτέκτονες του 19ου αιώνα
Κατηγορία:Αρχιτέκτονες του 20ού αιώνα
Δούκας του Σάσσεξ

Ο **Δούκας του Σάσσεξ** (Αγγλικά: *Duke of Sussex*) είναι ένας ουσιαστικός τίτλος, ενός από τα πολλά βασιλικά δουκάτα, το οποίο έχει συσταθεί δύο φορές στο Τάγμα Ευγενών του Ηνωμένου Βασιλείου. Παίρνει το όνομά του από την κομητεία του Σάσσεξ της Αγγλίας.

Το δουκάτο δημιουργήθηκε για πρώτη φορά στις 24 Νοεμβρίου 1801 από τον Βασιλιά Γεώργιο Γ΄, για τον έκτο γιο του Αύγουστο Φρειδερίκο. Το 1843, με το θάνατο του Πρίγκιπα, έπαψε να υφίσταται, παρότι είχε αποκτήσει παιδιά. Ο λόγος ήταν ότι ο γάμος του με τη Λαίδη Αυγούστα Μάρεϊ θεωρούνταν άκυρος, καθώς δεν είχε τη βασιλική συγκατάθεση.

Το 2018 ο τίτλος αναδημιουργήθηκε και παραχωρήθηκε στον Πρίγκιπα Ερρίκο με την ευκαιρία του γάμου του με την Μέγκαν Μαρκλ.

## Δούκες του Σάσσεξ
### Πρώτη δημιουργία, 1801
: επίσης: *Κόμης του Ινβερνές, Βαρώνος Άρκλοου*
*Αύγουστος Φρειδερίκος της Μεγάλης Βρετανίας (1801-1843)

### Δεύτερη δημιουργία, 2018
: επίσης: *Κόμης του Νταμπάρτον, Βαρώνος Κιλκίλ*
*Ερρίκος της Ουαλίας (2018-σήμερα)

## Παραπομπές


Κατηγορία:Μοναρχία του Ηνωμένου Βασιλείου
Κατηγορία:Αγγλικοί βασιλικοί τίτλοι
Κατηγορία:Σκωτσέζικοι βασιλικοί τίτλοι
Κατηγορία:Βρετανικοί βασιλικοί τίτλοι
Ζιέντ Αζιζί

Ο **Ζιέντ Αζιζί** (γενν. 11 Ιουνίου 1991) είναι Τυνήσιος αθλητής του στίβου που εξειδικεύεται στα 400 μέτρα με εμπόδια ανδρών. Κέρδισε το χάλκινο μετάλλιο στα 400 μέτρα εμπόδια στους Μεσογειακούς Αγώνες 2018 με νέο Τυνησιακό ρεκόρ.

## Παραπομπές


Κατηγορία:Τυνήσιοι αθλητές
Μονολίθι (αποσαφήνιση)

Με το όνομα **Μονολίθι** αναφέρονται οι παρακάτω οικισμοί της Ελλάδας:

*Μονολίθι Ιωαννίνων του δήμου Βορείων Τζουμέρκων
*Μονολίθι Κιλκίς του δήμου Κιλκίς

αλλά και η παραλία Μονολίθι στα δυτικά του Νομού Πρέβεζας
Αφρικανικός ελέφαντας

Ο **αφρικανικός ελέφαντας** είναι ογκώδες, γιγαντόσωμο, παχύδερμο θηλαστικό, της οικογένεια των προβοσκειδοειδών. Σε αντίθεση με τον ασιατικό ελέφαντα, έχει πιο μεγάλα αυτιά, για να ελέγχει τη θερμοκρασία του σώματός του, πιο μεγάλους χαυλιόδοντες, και δεν εξημερώνεται. Ζει σε κοπάδια στην υποσαχάρια Αφρική και έχει μεγάλη μνήμη. Απειλείται από τη λαθροθηρία.

## Περιγραφή
Ένα είδος αφρικανικού ελέφαντα, ο αφρικανικός ελέφαντας του θάμνου, είναι το μεγαλύτερο ζωντανό χερσαίο ζώο, ενώ ο ελέφαντας των δασών είναι ο τρίτος μεγαλύτερος. Τα πυκνά σώματα τους στηρίζονται σε ακανθώδη πόδια και έχουν κοίλες πλάτες. Τα μεγάλα αυτιά τους επιτρέπουν την απώλεια θερμότητας. Το άνω χείλος και η μύτη σχηματίζουν έναν κορμό. Ο κορμός λειτουργεί ως πέμπτο άκρο, ως ενισχυτής ήχου και ως σημαντική μέθοδος επαφής. Οι προβοσκίδες των αφρικανών ελεφάντων τελειώνουν σε δύο απέναντι χείλη, ενώ στον ασιατικό ελέφαντα η προβοσκίδα τελειώνει σε ένα χείλος. Τα αρσενικά ζυγίζουν 4.700-6.048 κιλά και τα θηλυκά ζυγίζουν 2.160 με 3.232 κιλά.

## Παραπομπές


Κατηγορία:Προβοσκιδωτά
Μονολίθι Ιωαννίνων

Το **Μονολίθι**, επίσημα **Μονολίθιον** είναι ημιορεινό χωριό του νομού Ιωαννίνων της Ηπείρου σε υψόμετρο 360 μέτρων.

## Γεωγραφία - Αξιοθέατα
Το Μονολίθι βρίσκεται στα νοτιοδυτικά όρια του νομού με το νομό Άρτας, εντός του Εθνικού πάρκου Τζουμέρκων Περιστερίου και της χαράδρας του  Αράχθου. Απέχει 43 χλμ. ΝΑ. της πόλης των Ιωαννίνων, 40,5 χλμ. Β. της Άρτας και 21 χλμ. ΝΔ. από τα Πράμαντα. Το χωριό είναι κτισμένο στις πλαγιές του όρους Ξηροβούνι ανάμεσα σε καταπράσινη περιοχή, δυτικά του Άραχθου ποταμού και σε κοντινή απόσταση από το ιστορικό γεφύρι της Πλάκας. Στην ευρύτερη περιοχή υπάρχουν αρκετές τοποθεσίες με πανοραμική θέα, όπως:

* "Γκούρα" σε υψόμετρο 1.350 μέτρα με θέα προς τα Τζουμέρκα
* "Αγναντάκι" με θέα προς τον Άραχθο και 
* "Ορσίδες" προς το χωριό Χουλιαράδες.

## Διοικητικά
Η παλιά ονομασία ήταν **Βορδώ** και το 1919 ορίστηκε έδρα της ομώνυμης κοινότητας. Το 1927 μετονομάστηκε σε Μονολίθι. Σύμφωνα με το πρόγραμμα ''Καλλικράτης'', μαζί με το Ξηροβούνι και τον Άγιο Γεώργιο αποτελούν τη τοπική κοινότητα Μονολιθίου που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011, ως κοινότητα έχει πληθυσμό 307  κατοίκους, ενώ ως οικισμός 183.

## Εξωτερικοί σύνδεσμοι

* Το εκκλησάκι της Αγίας Κυριακής στο Μονολίθι Ιωαννίνων
*Το Μονολίθι στο https://www.youtube.com

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Κουνάρ (ποταμός)

Ο **ποταμός Κουνάρ** (ουρντού, παστού: کونړ سيند), γνωστός και ως **ποταμός Τσιτράλ** (چترال سيند) ή **ποταμός Καμά** (کامه سيند), είναι ποταμός μήκους 480 χιλιομέτρων στο βόρειο Χιμπέρ Παχτούνκουα του Πακιστάν και στο ανατολικό Αφγανιστάν. Ο ποταμός τροφοδοτείται από πάγους και χιόνια που λιώνουν στην οροσειρά Χίντου Κους. Επίσης αποτελεί τμήμα της λεκάνης απορροής του Ινδού.

## Πηγές και ρους
Ο ποταμός πηγάζει από την οροσειρά Χίντου Κους στην περιοχή Τσιτράλ του Χιμπέρ Παχτούνκουα του Πακιστάν. Μέχρι την πόλη Μαστούτζ είναι γνωστός ως *ποταμός Μαστούτζ* δηλαδή μέχρι το σημείο της συμβολής του με τον ποταμό Λοτκόχ. Έπειτα ονομάζεται **ποταμός Τσιτράλ**, προτού στραφεί νότια στην κοιλάδα Κουνάρ του Αφγανιστάν.

Στην Ασανταμπάντ, συμβάλει με τον ποταμό Πεχ και τελικά εκβάλει στον ποταμό Καμπούλ ανατολικά από την πόλη Τζαλαλαμπάντ στο Αφγανιστάν. Στη συνέχεια οι ποταμοί συνεχίζουν ανατολικά προς το Πακιστάν μέσω του περάσματος Χιμπέρ και εκβάλουν στον ποταμό Ινδό στην πόλη Άτοκ.
250px|thumbnail|right|Ο ποταμός Κουνάρ στην ομώνυμη κοιλάδα

## Ιστορικά στοιχεία
Προτού η πολιτική διαίρεση της περιοχής διαχωρίσει τις κοιλάδες Κουνάρ και Τσιτράλ μεταξύ των σύγχρονων κρατών του Αφγανιστάν και του Πακιστάν, ο ποταμός αποτελούσε μία σημαντική εμπορική οδό, όντας ο ευκολότερος τρόπος μετακίνησης από τα περάσματα της οροσειράς Παμίρ προς τις πεδιάδες της υποηπείρου. Πλέον στον ποταμό κατασκευάζονται φράγματα για την εκμετάλλευση των δυνατοτήτων για υδροηλεκτρική ενέργεια.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Αφγανιστάν
Κατηγορία:Ποταμοί του Πακιστάν
Στίβος στους Μεσογειακούς Αγώνες 2018 – 400 μέτρα με εμπόδια ανδρών

Τα **[[400 μέτρα με εμπόδια]] ανδρών** ήταν ένα από τα αγωνίσματα του στίβου στους Μεσογειακούς Αγώνες 2018 που διοργανώθηκαν στο Στάδιο Κάμπκλαρ της Ταρραγόνας στις 27 και στις 29 Ιουνίου 2018.

## Ρεκόρ

## Αποτελέσματα

### Γύρος 1

### Τελικός

## Παραπομπές


Κατηγορία:Μεσογειακοί Αγώνες 2018
Δημοτικό Ωδείο Καβάλας

μικρογραφία|Βόρειο αέτωμα του Δημοτικού Ωδείου
Το **Δημοτικό Ωδείο Καβάλας** κτίσθηκε στην ομώνυμη πόλη το 1884, αρχικά ως κατοικία των αδελφών Γρηγοριάδη. Είναι ένα κτίσμα με καθαρά νεοκλασικά στοιχεία (αετώματα, ψευδοκίονες, πλαίσια παραθύρων, ρομβοειδή γεωμετρικά σχήματα κάτω από αυτά κτλ.). Πήρε τη σημερινή του μορφή μετά το τέλος του Α΄ Παγκοσμίου Πολέμου όταν και τροποποιήθηκε για να στεγάσει την Αγροτική Τράπεζα από το 1929 έως το 1960 όπου και εγκαταλείφθηκε. Από τον Οκτώβριο του 1990 στεγάζει το Δημοτικό Ωδείο Καβάλας.

Στις μέρες μας λειτουργεί ως το Δημοτικό Ωδείο της Καβάλας και στεγάζει τις εξής σχολές: Ακορντεόν, Αρμονίου, Βιολιού, Βυζαντινής Μουσικής, Κλαρινέτου, Κρουστών, Κιθάρας, Μονωδίας, Προπαιδείας, Πιάνου, Τρομπέτας, Τσέλου, Φλάουτου, Φλογέρας και Ανωτέρων Θεωρητικών. Επίσης κάθε χρόνο διοργανώνει το Διεθνές Μουσικό Φεστιβάλ «Γ.Α. ΠΑΠΑΪΩΑΝΝΟΥ», καθώς και Διεθνή Μουσικά Σεμινάρια.

Δίπλα από το σημερινό ωδείο βρίσκεται το κτίριο του παλιού ωδείου της Καβάλας, μοναδικό δείγμα αρχιτεκτονικής του γαλλικού ροκοκό στην πόλη. Όλες οι εξωτερικές επιφάνειες είναι κατάφορτες από διακοσμητικά γλυπτά στοιχεία. Το κτίσμα χτίστηκε την ίδια περίοδο με το σημερινό ωδείο, ωστόσο είναι πλέον εντελώς εγκαταλελειμμένο.

## Παραπομπές


## Εξωτερικοί σύνδεσμοι
* 
* Δημοτικό Ωδείο Καβάλας στο visitkavala.gr

Κατηγορία:Καβάλα
Φωτεινή Τσακίρη

Η **Φωτεινή Τσακίρη** (γεν. 9 Ιουλίου 1975) είναι Ελληνίδα ηθοποιός.

## Βιογραφικό
Γεννήθηκε και μεγάλωσε στη Γερμανία και συγκεκριμένα στο Όφενμπαχ, ενώ ο τόπος καταγωγής της είναι η Ορεστιάδα. Σε ηλικία 18 ετών ήρθε στην Ελλάδα με σκοπό να ασχοληθεί με την υποκριτική. Σπούδασε στο Τμήμα Θεατρικών Σπουδών της Φιλοσοφικής Σχολής του Εθνικού Καποδιστριακού Πανεπιστημίου Αθηνών και στο Κέντρο Αρχαίου Δράματος. 

Το 1994, παράλληλα με τις σπουδές της έλαβε μέρος στην ταινία μικρού μήκους *Θολή λογική*. Έκανε το τηλεοπτικό της ντεμπούτο, τη σεζόν 1995-1996, στην αστυνομική σειρά *Δρόμοι της πόλης* του Μανούσου Μανουσάκη στον ANT1. Από το 1998 μέχρι και το 2003 είχε έναν από τους βασικούς ρόλους στην καθημερινή σειρά του Mega Channel *"[[Απαγορευμένη Αγάπη]]"*. Εκεί υποδύθηκε τη Νόρα έχοντας παρουσία στους πέντε πρώτους κύκλους της σειράς. Τις σεζόν 1999-2001, παράλληλα με την παρουσία της στην καθημερινή σειρά, πρωταγωνίστησε μαζί με τον Παναγιώτη Πετράκη στη νεανική σειρά "Τα παιδιά της γειτονιάς" στην ΕΤ1.

Επέστρεψε τηλεοπτικά τη σεζόν 2005-2006 έχοντας παρουσία σε δύο σειρές. Συγκεκριμένα υποδύθηκε την *Όλγα Ράλλη* στον τέταρτο κύκλο της καθημερινής σειράς *[[Φιλοδοξίες]]* ενώ την ίδια σεζόν ξεκίνησε να εμφανίζεται και στην κωμική σειρά *[[Πενήντα Πενήντα]]* στο Mega Channel. Η παρουσία της στη δεύτερη σειρά, με το ρόλο της αυστηρής Βίβιαν Σαραντινού, την κατέστησε ιδιαίτερα γνωστή στο ευρύ κοινό. Τη σεζόν 2006-2007 έπαιξε στο δεύτερο κύκλο του *[[Πενήντα Πενήντα]]* και στη ρομαντική κομεντί "Μόνο εσύ" στη κρατική τηλεόραση. Ακολούθησε η κωμική σειρά *[[Μπαμπά μην τρέχεις]]* την περίοδο 2007-2008 όπου συμπρωταγωνίστησε μαζί με τον Φάνη Μουρατίδη, την Άννα-Μαρία Παπαχαραλάμπους, την Κάρμεν Ρουγγέρη και τον Νίκο Ορφανό. Από το 2008 μέχρι το 2010 υποδυόταν την Τζένη στην αισθηματική σειρά *[[Λίτσα.com]]* στον ANT1 παίζοντας μαζί με το Μάριο Αθανασίου και τη Σοφία Φαραζή. Ακολούθησε η τηλεταινία *[[Πενήντα Πενήντα|Πενήντα Πενήντα: Το Μεγάλο Φαγοπότι]]* το 2010. Το 2011 έπαιξε στον τρίτο κύκλο του *[[Πενήντα Πενήντα]]* ενώ πρωταγωνίστησε και στην κινηματογραφική κωμωδία "Το έτερον ήμισυ". Τη σεζόν 2012-2014 υποδύθηκε την Αλίκη στην κωμική σειρά του Mega *[[Με τα παντελόνια κάτω]]*. Το 2013 πρωταγωνίστησε στην ιστορία "Το πλούσιο γεροντοπαλίκαρο" της κωμικής σειράς *Στο ράφι*.

Το 2018 πρωταγωνίστησε στην κωμωδία του Γιώργου Πανουσόπουλου "Σ' αυτή τη χώρα κανείς δεν ήξερε να κλαίει". Την ίδια χρονιά συμμετείχε σε κάποια επεισόδια της σειράς *[[Κάτι Χωρισμένα Παλικάρια]]*. Τη σεζόν 2018-2019 υποδύθηκε τη *Βίκυ Ανδρέου* στη δραματική σειρά *[[Η Επιστροφή (τηλεοπτική σειρά)|Η Επιστροφή]]* στον ANT1. Τη σεζόν 2019-2020 είχε έναν από τους πρωταγωνιστικούς ρόλους στην καθημερινή σειρά *[[Αν Ήμουν Πλούσιος]]*. Από τον Ιανουάριο έως τον Δεκέμβριο του 2021 πρωταγωνίστησε στην καθημερινή σειρά *Έρωτας Με Διαφορά* στο Star. Τη σεζόν 2021-2022 πρωταγωνίστησε στην καθημερινή σειρά *Μόλις Χθες* στο ΣΚΑΪ.

## Εξωτερικοί σύνδεσμοι
* 

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Δημοτική Καπναποθήκη Καβάλας

Η **Δημοτική Καπναποθήκη Καβάλας** οικοδομήθηκε γύρω στο 1908 ως καπναποθήκη για τον Ισραηλίτη καπνέμπορο Κιεζί Εμίν.

Το ακίνητο αποτελείται από 5.500 τμ. Έχει χαρακτηριστικά οθωμανικού νεοκλασικισμού. Στο στηθαίο της στέγης ξεχωρίζουν τέσσερα στέμματα. Αφηρημένες παραστάσεις ανθέων, ήλιων και οικοσήμων διακοσμούν την ενδιαφέρουσα και μοναδική αυτή πρόσοψη ενώ υπάρχουν παραστάσεις ανθέων, ήλιων και οικοσήμων ενώ έχει διατηρηθεί ατόφιο το ξύλινο δάπεδο.

Αρχιτέκτων είναι ο Ελίε Μοντιάνο που έκτισε το Τελωνείο της Θεσσαλονίκης ή ο Α. Γκρεκός ως αρχιτέκτων της Μεγάλης Λέσχης. Το κτίριο ανήκε στη ΔΑΠ (Διαχείρισις Ακινήτου Περιουσίας) έως το 1970 ώσπου το αγόρασε ο Δήμος Καβάλας και στεγάζει στο ισόγειο στη μία αίθουσα, επί μονίμου βάσεως, το Ναυτικό Μουσείο και στην άλλη περιοδικές εκθέσεις, ενώ σχεδιάζεται να στεγάσει το Λαογραφικό Μουσείο.

## Πλατεία Καπνεργάτη
thumb|left|Η πλατεία Καπνεργάτη
250px|μικρογραφία|δεξιά|Η Πλατεία Καπνεργάτη (2021)
250px|μικρογραφία|Η Πλατεία Καπνεργάτη μετά την ανάπλαση (12/2025)
Έξω από το κτίριο υπάρχει ένα μνημείο, έργο του Δημητρίου Αρμακόλα το 1986. Απεικονίζει πρόσωπα τα οποία συμμετείχαν στο καπνεργατικό κίνημα. Επιπλέον υπάρχει και ένα άλλο έργο «τα χέρια». Έως το 1986 και για λίγο καιρό υπήρχε το δημοτικό αμαξοστάσιο.

## Παραπομπές


## Εξωτερικοί σύνδεσμοι
*

Κατηγορία:Καβάλα
Λιμός στην Υεμένη (2016-παρόν)

Ο **λιμός στην Υεμένη** ξεκίνησε από το 2016 ως απόρροια του Υεμενικού εμφυλίου πολέμου. Έχει περιγραφεί από τα Ηνωμένα Έθνη ως η μεγαλύτερη σύγχρονη ανθρωπιστική κρίση, και πάνω από 17 εκατομμύρια κατοίκων της Υεμένης βρίσκονται σε κίνδυνο, εκ των οποίων τα 3,3 εκατομμύρια είναι παιδιά και έγκυες ή λεχώνες γυναίκες και υποφέρουν από οξύ υποσιτισμό. Πάνω από 50.000 παιδιά έχουν πεθάνει από έλλειψη τροφής κατά τη διάρκεια μόνο του 2017. Η περιοχή όπου το πρόβλημα εμφανίζεται να είναι εντονότερο είναι το κυβερνείο Αλ Χουντάιντα στα δυτικά παράλια της χώρας, όπου περίπου 100.000 παιδιά υποφέρουν από υποσιτισμό. 

Η κατάσταση έχει προκληθεί από τον εμπορικό αποκλεισμό που έχει επιβληθεί στη χώρα από τη Σαουδική Αραβία με τον σκοπό της πρόκλησης λιμού, τη συγκεκριμένη στόχευση των συστημάτων παροχής ύδρευσης από τις στρατιωτικές δυνάμεις της Σαουδικής Αραβίας σύμφωνα με την UNICEF, και τη συστηματική παρεμπόδιση παράδοσης ανθρωπιστικής βοήθειας στην περιοχή από τη Σαουδική Αραβία σύμφωνα με τα Ηνωμένα Έθνη. Ταυτόχρονα υπάρχει και ξέσπασμα επιδημίας χολέρας με 5.000 νέα περιστατικά καθημερινώς,Έντονες επικρίσεις έχουν επίσης δεχθεί και οι ΗΠΑ για τη στήριξη που παρέχουν στη Σαουδική Αραβία παρά τις ενέργειες των δυνάμεων της στην Υεμένη. Σύμφωνα με το περιοδικό πολιτικοοικονομικής *[[The Economist]]*, άλλο ένα κύριο αίτιο του λιμού είναι η ευρεία δημοφιλία της καλλιέργειας και κατανάλωσης του φυτού κατ, το οποίο χρησιμοποιείται ως ναρκωτικό και για την καλλιέργεια του απαιτούνται σημαντικές ποσότητες νερού. Η καλλιέργεια του κατ ελέγχεται αποκλειστικά από τους αντάρτες Χούθι.

Τον Οκτώβριο του 2018, τα Ηνωμένα Έθνη προειδοποίησαν πως αν συνεχιστεί η κατάσταση ως έχει τότε ο λιμός θα εξελιχθεί στον χειρότερο των τελευταίων 100 ετών. Τον επόμενο μήνα, μια έκθεση από το Save the Children εκτιμά ότι 85.000 παιδιά ηλικίας κάτω των πέντε ετών έχουν πεθάνει από την πείνα. Η έκταση του λιμού έχει συγκριθεί με το Γολοντομόρ κατά τη δεκαετία του 1930 στη σοβιετική Ουκρανία.

Τον Νοέμβριο του 2018, σύμφωνα με άρθρο της *New York Times*, 1,8 εκατομμύρια παιδιά στην Υεμένη ήταν σοβαρά υποσιτισμένα. 

Στις 3 Αυγούστου 2019, μια έκθεση των Ηνωμένων Εθνών ανέφερε ότι οι Ηνωμένες Πολιτείες, το Ηνωμένο Βασίλειο και η Γαλλία μπορεί να είναι συνένοχοι για τη διάπραξη εγκλημάτων πολέμου στην Υεμένη, πουλώντας όπλα και υποστηρίζοντας τον συνασπισμό υπό την ηγεσία της Σαουδικής Αραβίας, ο οποίος χρησιμοποιεί την πείνα των αμάχων ως πολεμική τακτική.

## Παραπομπές


Κατηγορία:Ιστορία της Υεμένης
Κατηγορία:Λιμοί στην Ασία
Ουζμπεκοποίηση

Η **Ουζμπεκοποίηση** είναι η διαδικασία όπου κάποιος πολιτιστικά μη Ουζμπέκος γίνεται ή αναγκάζεται να γίνει Ουζμπέκος, αν και είναι φυλετικός προσδιορισμός. Ο όρος χρησιμοποιείται συχνά για να περιγράψει τη διαδικασία κατά την οποία η περιοχή που καταλαμβάνει το Τατζικιστάν ενσωματώθηκε ως αυτόνομη δημοκρατία (Τατζικική ΑΣΣΔ) εντός της Σοβιετικής Σοσιαλιστικής Δημοκρατίας του Ουζμπεκιστάν μεταξύ του 1924 και 1929.

Ο όρος "Ουζμπεκοποίηση" επίσης χρησιμοποιείται ως όρος αναφοράς για την πολιτιστική αφομοίωση των Τατζίκων στο Ουζμπεκιστάν. Λόγω των πιέσεων αφομοίωσης που ξεκίνησαν το 1924 με τη δημιουργία της Ουζμπεκικής ΣΣΔ, οι εθνοτικοί Τατζίκοι συχνά επέλεγαν να αυτοπροσδιορίζονται ως Ουζμπέκοι στις φόρμες απογραφής πληθυσμού και προτίμησαν να εγγραφούν ως Ουζμπέκοι στα διαβατήριά τους για να αποφύγουν την εγκατάλειψη της δημοκρατίας για το λιγότερο ανεπτυγμένο αγροτικό και ορεινό Τατζικιστάν. Ενώ οι επίσημες στατιστικές αναφέρουν ότι οι Τατζίκοι αποτελούν περίπου το 5% του πληθυσμού του Ουζμπεκιστάν, υποκειμενικές εκτιμήσεις εμπειρογνωμόνων δείχνουν ότι οι Τατζίκοι μπορεί να αποτελούν το 25% -30% του συνολικού πληθυσμού της χώρας.

Μετά την διάλυση της Σοβιετικής Ένωσης, ο όρος "Ουζμπεκοποίηση" εφαρμόζεται στις διαδικασίες στο Ουζμπεκιστάν που θα αντιστρέψουν τα αποτελέσματα της Σοβιετοποίησης και Ρωσοποίησης. Μεταξύ αυτών είναι η αποκατάσταση της σημασίας της Ουζμπεκικής γλώσσας, η οποία αντικατέστησε την ρωσική γλώσσα στην υποχρεωτική εκπαίδευση και η προώθηση της Ουζμπεκικής παράδοσης και πολιτισμού.

## Δείτε επίσης

* Τουρκοποίηση

## Παραπομπές

* 
Κατηγορία:Πολιτισμός του Ουζμπεκιστάν
Κατηγορία:Πολιτιστική αφομοίωση
Κυβερνείο Αλ Χουντάιντα

Το **κυβερνείο Αλ Χουντάιντα** (, γνωστό και ως *αλ Χουντάυντα*) αποτελεί διοικητική διαίρεση της Υεμένης. Καταλαμβάνει την κεντροδυτική περιοχή της χώρας δίπλα από την Ερυθρά Θάλασσα, και η πρωτεύουσα του είναι η ομώνυμη πόλη Αλ Χουντάιντα. Έχει συνολική έκταση 17.509 τ.χλμ και πληθυσμό 2,6 εκατομμύρια κατοίκους.  Κατά τον υεμενικό εμφύλιο πόλεμο ο οποίος ξεκίνησε το 2015, τον έλεγχο της περιοχής διατηρούν οι Χούθι.

## Παραπομπές


Κατηγορία:Γεωγραφία της Υεμένης
Βουνόρεια Ιωαννίνων

Τα **Βουνόρεια** είναι ορεινό χωριό στον Νομό Ιωαννίνων σε υψόμετρο 600 μέτρων, το οποίο βρίσκεται στα νοτιοδυτικά του νομού και στα όρια με τον Νομό Άρτας. Το χωριό είναι κτισμένο στις δυτικές πλαγιές των Τζουμέρκων (Αθαμανικά Όρη) και ανατολικά του Αράχθου ποταμού. Απέχει 49 χλμ. ΝΑ. της πόλης των Ιωανίννων και 15,5 χλμ. ΝΔ. από τα Πράμαντα. Ως οικισμός, περιλαμβάνεται στις ελληνικές απογραφές από το 1940 ως μέρος της τότε κοινότητας Ραφταναίων. Σύμφωνα με το σχέδιο Καλλικράτης, μαζί με το Παλαιομοχούστι, τη Μεγάλη Ράχη, το Μυλοκοπειό, το Παλληκάρι, τον Ζαλούχο, την Πλάκα, τους Ραφταναίους, τη Ρούγα και τον Φράξο αποτελούν την τοπική κοινότητα Ραφταναίων που ανήκει στη δημοτική ενότητα Πραμάντων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 16 κατοίκους.

## Απογραφές πραγματικού πληθυσμού (''de facto)''

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Βορείων Τζουμέρκων
Σοφιάν Ουμιά

Ο **Σοφιάν Ουμιά** (*Sofiane Oumiha*, γενν. 23 Δεκεμβρίου 1994) είναι Γάλλος αθλητής της πυγμαχίας. Είναι ο αργυρός ολυμπιονίκης το 2016 στα 60 κιλά ανδρών. Είναι επίσης μεσογειονίκης στο ίδιο αγώνισμα το 2013 και 2018.

## Παραπομπές


Κατηγορία:Γάλλοι πυγμάχοι
Αφάφ Ελ-Οντόντ

Η **Αφάφ Ελ-Οντόντ** (Αραβικά: عفاف هدهد, γενν. 1 Οκτωβρίου 1996 στο Κάιρο) είναι Αιγύπτια αθλήτρια της σκοποβολής. Στους Ολυμπιακούς Αγώνες 2016 ήταν 5η στα 10 μέτρα αεροβόλο πιστόλι. Στους Μεσογειακούς Αγώνες 2018 κατέκτησε το χάλκινο μετάλλιο στα 10 μέτρα αεροβόλο πιστόλι.

## Παραπομπές

* Η Αφάφ Ελοντόντ  στην ISSF.

Κατηγορία:Αιγύπτιοι αθλητές της σκοποβολής
Σκοποβολή στους Μεσογειακούς Αγώνες 2018

Τα αγωνίσματα της σκοποβολής πραγματοποιήθηκαν από τις 23 μέχρι τις 24 Ιουνίου στο Παβιγιόν Σαν Σαλβαδόρ και το Κέντρο Σκοποβολής Ζορντί Ταρραγό.

Οι αθλητές συμμετείχαν σε 6 αγωνίσματα.

## Σύνοψη μεταλλίων

### Άνδρες
 
### Γυναίκες

### Πίνακας μεταλλίων
8 συνολικά χώρες κέρδισαν μετάλλια στη σκοποβολή.

## Παραπομπές

* Μεσογειακοί Αγώνες 2018 – Σκοποβολή

Κατηγορία:Μεσογειακοί Αγώνες 2018
Κατηγορία:Σκοποβολή το 2018
Κλοέ Καρντάσιαν

H **Κλόι Αλεξάντρα Καρντάσιαν** (*Khloé Alexandra Kardashian,* 27 Ιουνίου 1984) είναι Αμερικανίδα επιχειρηματίας και τηλεοπτική προσωπικότητα. Από το 2007 μέχρι το 2021 πρωταγωνιστούσε στο οικογενειακό reality «Keeping Up With The Kardashians» του E! Entertainment το οποίο από το 2022 προβάλλεται στο Hulu ως «The Kardashians». Μαζί με την αδελφή της, Κόρτνεϊ, έχει συμμετάσχει και στα spin-offs "Kourtney & Khloé Take Miami" (2009-13) και "Kourtney and Khloé Take The Hamptons" (2014–15).

Από το 2017 ασχολείται και με την εταιρία ένδυσης «Good American», την οποία έχει ιδρύσει η ίδια. Επίσης, από το 2017 μέχρι το 2019 παρουσίαζε και το ριάλιτι «Revenge Body with Khloé Kardashian».

## Προσωπική ζωή
Τον Αύγουστο του 2009 ξεκίνησε τη σχέση της με τον τότε καλαθοσφαιριστή του NBA, Lamar Odom, μέλος της ομάδας Λος Άντζελες Λέικερς. Παντρεύτηκαν μόλις έναν μήνα  αργότερα, στις 27 Σεπτεμβρίου 2009 και μετά άλλαξε το ονοματεπώνυμο της σε Khloé Kardashian Odom. Μάλιστα, τη σεζόν 2011-12 έπαιξαν και στο ριάλιτι «Khloé & Lamar». Τον Δεκέμβριο του 2013, έπειτα από μήνες που βρίσκονταν σε διάσταση, η Kardashian κατέθεσε αίτηση διαζυγίου ζητώντας να αφαιρέσει και το επώνυμο Odom. Το ζευγάρι υπέγραψε ξανά αίτηση διαζυγίου τον Ιούλιο του 2015 όμως λίγους μήνες αργότερα η Kardashian ζήτησε να αποσυρθεί, προκειμένου να μπορέσει να φροντίσει ως σύζυγος τον Odom που νοσηλεύονταν σε κρίσιμη κατάσταση. Τελικά, το διαζύγιο τους εκδόθηκε επίσημα τον Δεκέμβριο του 2016.

Τις περιόδους που βρισκόταν σε διάσταση με τον Odom, δημιούργησε άλλες γνωστές σχέσεις. Συγκεκριμένα, από τον Ιανουάριο μέχρι τον Δεκέμβριο του 2014 ήταν ζευγάρι με τον ράπερ French Montana ενώ από το 2015 μέχρι το 2016 ήταν ζευγάρι με τον τότε καλαθοσφαιριστή της ομάδας Χιούστον Ρόκετς, Τζέιμς Χάρντεν.

Το 2016 ξεκίνησε τη σχέση της με τον επίσης καλαθοσφαιριστή του NBA (τότε μέλος της ομάδας Κλίβελαντ Καβαλίερς) Tristan Thompson. Στις 12 Απριλίου 2018 γεννήθηκε το πρώτο τους παιδί, η κόρη τους, True. Τον Φεβρουάριο του 2019 γνωστοποιήθηκε ότι η Kardashian χώρισε από τον Thompson λόγω απιστίας του όμως επανασυνδέθηκαν το καλοκαίρι του 2020. Τον Ιούνιο του 2021 χώρισαν ξανά λόγω απιστίας του Thompson, επανασυνδέθηκαν όμως τον Οκτώβριο και χώρισαν οριστικά τον Δεκέμβριο του 2021. Στις 28 Ιουλίου 2022, αν και χωρισμένοι, απέκτησαν μέσω παρένθετης μητρότητας, το δεύτερο παιδί τους, έναν γιο τον Tatum.

## Φιλμογραφία

## Παραπομπές


Κατηγορία:Αμερικανίδες μοντέλα
Κατηγορία:Αμερικανοί αρμενικής καταγωγής
Θεώρημα Γιούρκατ-Ρίχερτ

Το **θεώρημα Γιούρκατ-Ρίχερτ** είναι μαθηματικό θεώρημα στη θεωρία του κόσκινου. Είναι ένα βασικό συστατικό σε αποδείξεις του θεωρήματος του Τσεν σχετικά με την εικασία του Γκόλντμπαχ.
Αποδείχθηκε το 1965 από τους Βόλφγκανγκ Μπ. Γιούρκατ και Χανς-Έγκον Ρίχερτ.

## Δήλωση του θεωρήματος
Αυτή η διατύπωση είναι από τους Ντάιαμοντ και Χάλμπερσταμ. Άλλες διατυπώσεις είναι από τους Γιούρκατ και Ρίχερτ, Χάλμπερσταμ και Ρίχτερτ, και Νάθανσον.

Ας υποθέσουμε ότι Α είναι μια πεπερασμένη ακολουθία ακέραιων και Ρ είναι ένα σύνολο πρώτων αριθμών. Γράφουμε *A<sub>d</sub>* για τον αριθμό των στοιχείων του *Α* που διαιρούνται με το d και Ρ(*z*) για το γινόμενο από τα στοιχεία του *Ρ* που είναι μικρότερα από το *z*. Γράφουμε το ω(*d*) για την πολλαπλασιαστική συνάρτηση έτσι ώστε το ω(*p*)/*p* να είναι περίπου ο λόγος των στοιχείων του *Α* που διαιρούνται από το *p*. Τέλος γράφουμε *X* για οποιαδήποτε κατάλληλη προσέγγιση του |*A*|, και να γράψει το υπόλοιπο ως

: r_A (d) = \left| A_d \right| - \frac{\omega(d)}{d} X.

Γράφουμε *S*(*A*,*P*,*z*) για τον αριθμό των στοιχείων σε *Α* που είναι σχετικά πρώτοι *P*(*z*). Γράφουμε

: V(z) = \prod_{p \in P, p 

Γράφουμε ν(*m*) για τον αριθμό των διακριτών πρώτων διαιρετών του *m*. Γράφουμε *F*1 και *f*1 για τις εξισώσεις που πληρούν ορισμένες διαφορετικές διαφορικές εξισώσεις (βλέπε Ντάιαμοντ και Χάλμπερσταμ για τον ορισμό και ιδιότητες).

Υποθέτουμε ότι η διάσταση () είναι 1: όπου υπάρχει μια σταθερά *C* τέτοια ώστε για το 2 ≤ *z* \prod_{z \le p 

(Το βιβλίο των Ντάιαμοντ και Χάλμπερσταμ επεκτείνει το θεώρημα σε διαστάσεις μεγαλύτερες από 1.), Τότε το θεώρημα Γιούρκατ-Ρίχερτ ορίζει ότι για οποιουσδήποτε αριθμούς *ψ* και *z* με 2 ≤ *z* ≤ *y* ≤ *X* έχουμε

: S(A,P,z) \le XV(z) \left( F_1 \left(\frac{\log y}{\log z} \right) + O\left(\frac{(\log \log y)^{3/4}}{(\log y)^{1/4}}\right) \right) + \sum_{m|P(z), m 

και

: S(A,P,z) \ge XV(z) \left( f_1 \left(\frac{\log y}{\log z} \right) - O\left(\frac{(\log \log y)^{3/4}}{(\log y)^{1/4}}\right) \right) - \sum_{m|P(z), m 

## Παραπομπές


Κατηγορία:Θεωρήματα
Ευστράτιος Κουλουμβάκης

Ο **Ευστράτιος Κουλουμβάκης** (1872-1958), του Γεωργίου, ήταν Έλληνας δικηγόρος και πολιτικός από το Οίτυλο. Υπηρέτησε ως βουλευτής επί 12 χρόνια συνολικά και ως νομάρχης από το 1917 ως το 1920.

## Νομική σταδιοδρομία
Γεννήθηκε στο χωριό Τσέρια Οιτύλου το 1872 και ακολούθησε νομικές σπουδές στο Πανεπιστήμιο Αθηνών. Άσκησε τη δικηγορία, αρχικά στην Καλαμάτα και εν συνεχεία στην Αθήνα. Ειδικεύτηκε στο Ποινικό Δίκαιο. Εξέδιδε μέχρι τον θάνατό του την εφημερίδα "Ο Πολιτικός", η οποία κυκλοφορούσε κάθε εβδομάδα και έγραφε στην καθαρεύουσα, της οποίας υπήρξε δεινός υποστηρικτής.

## Πολιτική σταδιοδρομία
Ο Κουλουμβάκης εξελέγη για πρώτη φορά βουλευτής Λακωνίας στην Α΄  Αναθεωρητική Βουλή του Αυγούστου του 1910. Το 1911 επανεξελέγη βουλευτής και στην αρχή αντιτάχθηκε στον Ελευθέριο Βενιζέλο. Όμως, το 1917 έγινε οπαδός του Βενιζέλου και μάλιστα διορίστηκε Νομάρχης Αττικοβοιωτίας, υπηρετώντας επί τριετία. Στις 9 Μαρτίου 1930 έπειτα από επαναληπτική εκλογή επέστρεψε στα βουλευτικά έδρανα στην εκλογική περιφέρεια Οιτύλου, εκλεγείς με το κόμμα των Φιλελευθέρων. Μεταπολεμικά, το 1946 εξελέγη βουλευτής Αθηνών με την Ηνωμένη Παράταξη Εθνικοφρόνων (Λαϊκόν Κόμμα), υπηρετώντας ως το 1950. Σε εκείνες τις τελευταίες εκλογές ο Κουλουμβάκης έλαβε 27.224 ψήφους.

## Θάνατος
Απεβίωσε σε ηλικία 86 ετών στο Κρατικό Νοσοκομείο του  Πειραιά στις 13 Μαρτίου 1958. Κηδεύτηκε την επόμενη ημέρα από το Πρώτο Νεκροταφείο Αθηνών.

## Παραπομπές


Κατηγορία:Βουλευτές Αθηνών
Κατηγορία:Βουλευτές Λακωνίας
Κατηγορία:Βουλευτές Οιτύλου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Νομάρχες Αττικής και Βοιωτίας